《过采石题谪仙楼时门人刘宪石为太平守出饯于此因步青莲韵 其一》
明代·黄锦

谪仙楼上谪仙游，仙去楼空江自流。千古文章波底月，一时峻节水中丘。

乘风几度回天姥，歌凤如将历九洲。总为才高难入俗，思君不见使人愁。

作者简介：黄锦（一五七二—一六五四），字孚元，号絅存、絅庵。饶平人。明熹宗天启二年（一六二二）进士，由庶常授检讨，与修《神宗实录》，主制诰。时魏忠贤当道，乃乞外任。思宗即位，始以少詹充日讲官。尝任会试考官，所拔皆知名士。升吏、礼二部侍郎，累官礼部尚书。以老乞归，享年八十三。著有《笔耕堂诗集》。清康熙《潮州府志》卷九上有传。